recursal/SuperWikiNEXT-32B huggingface dataset:
***Strandhugg paa Kavringen*** er en 65 minutter lang norsk film fra 1923, som er gått tapt.

Filmens manus var skrevet av Gunnar Nilsen-Vig, som også regisserte den. Egil Sætren hadde ansvaret for Dekorasjoner, mens Svein Lysell, Lizzie Florelius, Katja Wallier og Leif Enger (også ansvar for sminke) hadde hovedrollene. Chat Noirs ballett medvirket også.

Handlingen har flere likhetstrekk med Ludvig Holbergs kjente komedie *Jeppe på Bjerget*.

Innhold
-------

En stakkarslig mann blir sendt for å kjøpe fisk av sin kone. På veien til fiskemarkedet tar han seg en kraftig rangel, og bruker opp pengene han skulle kjøpt fisk for. Mannen tør ikke dra hjem uten fisk, og tyvlåner en liten båt med fiskesaker i for å prøve fiskelykken. Han får ikke fisk, og drikker resten av drikkevarene han har igjen, før han sovner i båten. Mens han sover drømmer han at han gjør strandhugg på Kavringen, hvor han opplever mange forunderlige ting. Når han våkner treffer han sin kone, og mysteriene han opplevde i søvne blir løst av hans kone med slående argumenter.

Rolleliste
----------

* Svein Lysell ... Silas
* Lizzie Florelius ... Hans kone
* Katja Wallier ... Den skjønne ukjente
* Leif Enger ... Skurken

Eksterne lenker
---------------

* (en) *Strandhugg paa Kavringen* på Internet Movie Database Rediger på Wikidata

* (no) *Strandhugg paa Kavringen* i Nasjonalbibliotekets filmografi Rediger på Wikidata

* (no) *Strandhugg paa Kavringen* hos Filmfront Rediger på Wikidata
**Olav Nils Sunde** (født 1952) er en norsk skipsreder og investor. Sunde er hovedaksjonær i Color Group ASA og Gresvigkonsernet gjennom investeringsselskapet O.N. Sunde.

Sunde ble født inn i en rederfamilie i Ålesund. Involveringen i familieselskapet Brødr. Sunde AS startet hans karriere. Selskapet så dagens lys i 1917 i Ålesund. Brødr. Sunde AS eies og drives av broren Karl Johan Sunde og hans familie siden 1988.

Color Line og Color Air
-----------------------

I 1998 tok han kontroll over Color Group ASA og etablerte samme år flyselskapet Color Air. Rundt ett år etter etableringen, ble Color Air slått konkurs, ettersom flyselskapet ikke klarte å holde følge med de store konkurrentene SAS og Braathens SAFE, og Sunde skal ha hatt store personlige tap i forbindelse med denne konkursen. Trass konkursen, ble flyselskapet regnet som Norges første lavprisflyselskap, og skal senere ha gitt inspirasjon til lavprisselskapet Norwegian.

Sport og livsstil
-----------------

I 2006 ble det kjent at investeringsselskapet til Sunde, O.N. Sunde, var interessert i å kjøpe Gresvigkonsernet, noe det gjorde kort tid etter.

I 2007 ble han rangert av Kapital med en formue på 7,8 milliarder kroner (opp fra 7,1 mrd året før), noe som gjør ham til en av Norges rikeste personer. De største verdiene ligger i Color Line, selv om han er involvert i sportsindustrien gjennom Gresvig, blant annet sammen med investoren Bjørn Rune Gjelsten.

Sunde disponerer privat et fly av typen Challenger 604, operert av Sundt Air (registrering: LN-SUN) og bor med sin familie ved Holmenkollen i en villa han kjøpte i 1994. Han ble også omtalt for sitt kjøp av en av Norges dyreste fritidseiendommer i 2007, som han betalte nærmere 28 millioner kroner for.

Se også
-------

* Color Group ASA
* O.N. Sunde
* Gresvig

Referanser
----------

1. 1 2   Store norske leksikon[Hentet fra Wikidata]
2. ↑  «Brødr. Sunde AS - firmainformasjon». Arkivert fra originalen 26. desember 2004. Besøkt 3. april 2008.
3. ↑  Bruaset, Oddgeir (1999). *Sunnmøre og sunnmøringen*. Oslo: Samlaget. ISBN 8252153380.
4. ↑  Kapital 400 Rikeste Arkivert 10. november 2015 hos Wayback Machine. – *Hegnar Online*
5. ↑  Sundt Air - Challenger 604
6. ↑  Her er Norges flotteste hjem - *Se & Hør*, publisert 11. februar 2008
7. ↑  Sunde kjøper årets dyreste hytte - *E24*, publisert 09.06.2007

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** ISNI
 |
**Sagvassdalen naturreservat** ligger lengst sør i Hamarøy i Nordland, grovt sett mellom Kråkmotinden (*Skilggátjåhkkå*) i vest og Sluŋkajávrre i øst og med Rekvatnet (*Goajvojávrre*) i nord og kommunegrensen til Sørfold i sør.

Naturreservatet ble opprettet som en utvidelse av det tidligere  Golleriida, og har et totalt areal på 18 466 dekar, hvorav 2 731 dekar produktiv skog, og er således det største naturreservatet i Hamarøy. 

Reservatet omfatter et stort, velavgrenset dalføre med eldre furuskog, innslag av furuskog på  breelvsedimenter, store arealer med rike bjørkeskoger og en velutviklet  flommarksskog.  

 Fagerbakken (*Goallarijdda*) er en li i sørvestsskråningen til Sluŋkávárre med en næringsfattig granittberggrunn som får tilførsel av kalkrikt vann ovenfra.
Den dominerende skogtypen i lia er lauvskog, men her er også arealer med barskog og blandingsskog.
I den nedre delen av lia er noe fattigmyr med lyngbevokste hauger mellom.

Naturreservatet strekker seg nesten helt rundt Sjuendvatnet (*Skuhtjamjávrre*), men inkluderer det ikke.

Formålet med fredningen er å bevare et tilnærmet urørt naturområde med sitt biologiske mangfold i form av naturtyper, økosystemer, arter og naturlige økologiske prosesser.  

Området kan brukes til reindrift.

Sagvassdalen ligger under Statens naturoppsyns lokalkontor i Fauske.

Referanser
----------

1. ↑  Lovdata: Forskrifter for naturreservatet
2. ↑  Regjeringens dokumentarkiv: Pressemelding: 21 skogområder i Nordland vernet. Besøkt 02. juni 2011.

Eksterne lenker
---------------

* Miljøstatus: Sagvassdalen naturreservat
* Lovdata: Forskrift om fredning av Sagvassdalen naturreservat
* Direktoratet for naturforvaltning

|  |  |
| --- | --- |
| Oppslagsverk/autoritetsdata | Naturbase
 |
**U.S. Army Corps of Engineers** (**USACE**) er en avdeling i den amerikanske hæren med ansvar for ingeniør-, bygg- og anleggsvirksomhet til støtte for hæren, flyvåpenet og amerikanske myndigheter ellers. USACE er både en avdeling og en våpenart, og samtidig en av verdens største ingeniørorganisasjoner. Den ledes av en militær sjef, av generalløytnants grad, men har 34 600 sivilt ansatte og kun 650 militære tjenestemenn. U.S. Army Corps of Engineers har også virksomhet utenfor USA, blant annet i forbindelse med militærbaser i andre land.

Korpsets historie går tilbake til 1775, da den kontinentale kongressen etablerte hærens første sjefingeniør for å anlegge befestninger ved Bunker Hill i nærheten av Boston.

USACE er organisert geografisk i 9 divisjoner og 45 underordnete distrikter over hele USA, Asia og Europa. Distriktene har tilsyn med prosjektkontorer over hele verden. Divisjonene og distriktene er definert av grensene for vannskille når det gjelder sivile anleggsprosjekter, og av lande- og delstatsgrenser for militære prosjekter.

Eksterne lenker
---------------

* (en) Offisielt nettsted Rediger på Wikidata

* (en) Mate-URL Rediger på Wikidata

* (en) United States Army Corps of Engineers – kategori av bilder, video eller lyd på Commons Rediger på Wikidata

* (en) US Army Corps of Engineers – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** ULAN **·** NLA **·** NKC **·** CiNii
 |



1. ↑  ; besøksdato: 10. april 2020.
2. ↑  ; *Federal Register*; besøksdato: 29. september 2020; oppført som: Engineers Corps.
**U.S. European Command** (**EUCOM**) er en av de ni store felleskommandoene i det amerikanske forsvaret. Kommandoen ble opprettet 1. august 1952 og har hovedkvarter i Stuttgart i Tyskland. Ansvarsområdet utgjør 91 land og territorier, inkludert Europa, Tyrkia, Grønland, den tidligere Sovjetunionen unntatt de fem sentralasiatiske republikkene og Afrika unntatt Egypt, Sudan, Djibouti, Somalia, Eritrea og Etiopia.

På grunn av sitt geografiske ansvarsområde var EUCOM den ledende organisasjonen for potensielle operasjoner under den kalde krigen, og også under krigen i Kosovo. Den hadde også kontroll over styrkene som fløy fra Incirlik Air Base i Tyrkia under Gulfkrigen og operasjon Northern Watch.

Sjefen for EUCOM er «dobbelthattet» som SACEUR, øverstkommanderende for alle NATO-styrker i Europa.

Organisasjon
------------

De største kampforbandene i EUCOM er Syvende armé, Sjette flåte og Sekstende flyvåpen.

Syvende armé inngår i U.S. Army, Europe og har hovedkvarter i Tyskland. Den består av ett korps med to divisjoner. Under den kalde krigen hadde den imidlertid to korps og fire divisjoner.

Sjette flåte patruljerer i Middelhavet og dekket således NATOs sydlige flanke. Den viktigste oppgaven nå er å beskytte skip fra terroranslag mens de seiler gjennom Gibraltarstredet og Suez-kanalen.

Sekstende flyvåpen har hovedkvarter i Italia og inngår i U.S. Air Forces Europe (USAFE) sammen med Tredje flyvåpen.

### Delkommandoer

* U.S. Army, Europe
* U.S. Naval Forces Europe
* U.S. Marine Corps Forces Europe
* U.S. Air Forces in Europe
* U.S. Special Operations Command Europe

Eksterne lenker
---------------

* (en) Offisielt nettsted Rediger på Wikidata

* (en) United States European Command – kategori av bilder, video eller lyd på Commons Rediger på Wikidata

| * v
* d
* r
USAs forsvar |
| --- |
| Forsvarsdepartementet  **·** Den militære sjefsnemndArmédept. **·** Marinedept. **·** Flyvåpendept. |
| Grener | Hæren  **·** Flyvåpenet  **·** Romvåpenet  **·** Marinen  **·** Marinekorpset  **·** Kystvakten | USAs flagg |
| Hovedkommandoer | 

|  |  |
| --- | --- |
| Geografiske | NORTHCOM  **·** SOUTHCOM  **·** CENTCOM  **·** EURCOM  **·** AFRICOM  **·** INDOPACOM  **·** SPACECOM |
| Funksjonelle | CYBERCOM **·** STRATCOM  **·** SOCOM  **·** TRANSCOM |

 |
| Etater | DARPA  **·** DeCA  **·** DCAA  **·** DCMA  **·** DFAS  **·** DHA  **·** DISA  **·** DIA  **·** DLSA  **·** DLA  **·** DSCA  **·** DCSA  **·** DTRA  **·** MDA  **·** NGA  **·** NSA  **·** PFPA |
| Portal:USA  **·** Kategori |

|  |  |
| --- | --- |
| Oppslagsverk/autoritetsdata | VIAF **·** GND
 |
**Olav Bucher-Johannessen** (født 28. oktober 1926 i Bergen, død 15. juli 2018 i Asker) var en norsk diplomat og statssekretær. 

Bucher-Johannessen var sosialøkonom (cand.oecon.) av utdannelse fra i 1953. Året etter ble han knyttet til Utenriksdepartementet, hvor han i en årrekke var polarrådgiver med spesielt ansvar for norske interesser i polarområdene. I 1968 ble han byråsjef og i 1974 ministerråd. Fra 1978 til 1980 var han energirådgiver i Utenriksdepartementet. 

25. januar 1980 ble han utnevnt til statssekretær ved Statsministerens kontor under daværende statsminister Odvar Nordli. Da Nordli gikk av i februar 1981, gikk Olav Bucher-Johannessen tilbake til Utenriksdepartementet. I 1982 ble han utnevnt til ambassadør i Finland, i 1985 til Sovjetunionen og i 1990 til Sverige, hvor han avsluttet sin karriere som ambassadør.

Referanser
----------

1. 1 2 3 4   Store norske leksikon, snl.no, besøkt 19. november 2021[Hentet fra Wikidata]
2. ↑  Dødsannonse i Aftenposten 25. juli 2018

Kilder
------

* Hvem Hva Hvor 1981 side 108 Aktuelle navn – Olav Bucher-Johannessen ISBN 82-516-0800-7

Eksterne lenker
---------------

* (no) Olav Bucher-Johannessen hos Norsk senter for forskningsdata politikerarkiv (nedlagt) Rediger på Wikidata
* (no) Olav Bucher-Johannessen forteller om Norges engasjement i Antarktis

  


|  |  |
| --- | --- |
| Oppslagsverk/autoritetsdata | Store norske leksikon **·** Geni
 |
**U.S. Coast Guard Reserve** er den militære reserven i den amerikanske kystvakten, bestående av rundt 8000 reservister (2008). Kystvaktreservistene trener vanligvis én helg hver måned, og kan utføre opptil 15 dager i aktiv tjeneste hvert år.

Våpengrenen ble opprettet i 1939 som en sivil reservestyrke. I april 1941 trådte en lov i kraft som gjorde styrken militær.

Reserven har som oppgave å kunne forsterke kystvakten med veltrent og høyt kvalifisert personell for aktiv tjeneste i tilfelle krig eller nasjonale nødstilstander, katastrofer eller ulykker.

Under annen verdenskrig forsynte reserven kystvakten med hele 92 prosent av dens toppstyrke på 214 000 mann. Det ble også opprettet en kvinnelig reservestyrke på drøyt 10 000, ledet av kaptein Dorothy C. Stratton. I tillegg var det også 125 000 midlertidige kystvaktsreservister som på forskjellig vis bidro til krigsinnsatsen.

Under Koreakrigen tjenestegjorde 8 300 reservister, og under Vietnamkrigen kom styrken i 1969 opp i 17 815.

Etter den kalde krigen sank antallet reservister, men de ble satt inn under begge Irak-krigene.

Eksterne lenker
---------------

* (en) Offisielt nettsted Rediger på Wikidata

* (en) United States Coast Guard Reserve – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN
 |
Skade på frontrute fra steinsprut
Norsk fareskilt for steinsprut.
**Steinsprut**, noen ganger skrevet **stensprut**, er flyvende grus og småsteiner. Steinsprut oppstår ofte ved sprengningsarbeid.

Steinsprut kan også oppstå i trafikken ved at stein fanges og kastes opp fra hjulene på kjøretøy, og kan føre til skader på utstyr og personer. Steinsprut er mest vanlig på veier med fartsgrense over 70 km/t, ettersom steiner som sitter fast i dekkene gjerne løsner i disse hastighetene slik at de kan treffe andre kjøretøy. Grusveier er særlig utsatte for steinsprut.[]

Personskader og materielle skader
---------------------------------

Steinsprut kan ha mye energi, og kan føre til personskader dersom man blir truffet.

Av materielle skader kan en frontrute få alt fra små til store skader. Skaden kan variere fra små og irriterende til at man fullstendig mister sikten umiddelbart. En tilsynelatende liten steinsprutskade kan også utvikle seg og bli større over tid, for eksempel hvis bilen blir utsatt fra vibrasjoner eller støt.

Steinsprut kan ødelegge billakk og føre til rustangrep.

Eksempler på forløp til steinsprut
----------------------------------

* Lastebiler som frakter grus og stein, last ramler ned fra lasteplanet og akselereres fra hjulene
* Lastebiler som frakter anleggsmaskiner (f.eks. gravemaskiner med stein i beltene som ramler av)
* Råning / sladding på parkeringsplass, særlig på rene grusparkeringer, men også på asfaltparkeringer med grusbiter
* Grus og stein som ligger i veien, og blir "plukket opp" og akselerert av andre kjøretøy (typisk motgående eller forankjørende)

Moderne biler har ofte tynne ruter for å spare vekt, og tåler derfor steinsprut dårlig.[] Moderne dekk har ofte flere spor som steiner kan sette seg fast i ved lave hastigheter.

Se også
-------

* Skvettlapp
* Skjermskjørt
* Vaskebrett (vei)

Referanser
----------

1. ↑  «Bokmålsordboka | Nynorskordboka - steinsprut».
2. ↑  «steinsprut - Det Norske Akademis ordbok».
Piktogram for strandfotball
**Strandfotball** (også benevnt **beasal**) er en variant av fotball som spilles på strender eller andre sanddekkede flater. Mens vanlig fotball i mange år uformelt har blitt spilt på strender, så ble det ved innføring av strandfotball forsøkt å regulere sporten. Det ble gjort i 1992 av firmaet Beach Soccer Worldwide, et firma som ble etablert for å utvikle sporten og som har stått bak de fleste av turneringene. 

Den irregulære sandflaten åpner for en helt annen spillestil enn i vanlig fotball, med stort rom for improvisasjon. Banen det spilles på er vesentlig mindre enn i vanlig fotball og gjør at spillerne kan score fra hele banen. I snitt er det rundt seksti scoringsforsøk i hver kamp og vanligvis scores rundt 11 mål pr. kamp.

Siden 2005 hører VM i strandfotball under FIFA.

Eksterne lenker
---------------

* (en) Beach soccer – kategori av bilder, video eller lyd på Commons Rediger på Wikidata
* Reglene for spillet, fra FIFAArkivert 19. oktober 2012 hos Wayback Machine. (engelsk)
* Beach Soccer Worldwide (engelsk)

|  |  |
| --- | --- |
| Oppslagsverk/autoritetsdata | GND
 |
**Rockwell** er en internasjonal hardhetsskala for angivelse av metallers overflatehardhet. Måleenheten er *Hardness Rockwell* (HR). Den brukes mest i USA.

Det finnes flere skalaer A, B, C, D, E, F, G, H, K, N og T. B- og C-skalaene er mest brukt og kalles henholdsvis HRB og HRC.

Et materiales hardhet bestemmes ved inntrykning av en herdet stål- eller diamantkjegle i materialet som skal undersøkes. Måleverdien bestemmes på grunnlag av kjeglespesifikasjon, trykk og måling av inntrykningsdybde.

Hele prosessen kan automatiseres ved bruk av spesialinstrumenter.

Internasjonale standarder
-------------------------

* ISO 6508-1: Metallic materials – Rockwell hardness test – Part 1: Test method (scales A, B, C, D, E, F, G, H, K, N, T)
* ASTM E18: Standard methods for rockwell hardness and rockwell superficial hardness of metallic materials

Se også
-------

* Brinell (skala)
* Knoop (skala)
* Mohs skala
* Shore durometer
* Vickers (skala)
* Hardhet (materialvitenskap)

|  |  |
| --- | --- |
| Oppslagsverk/autoritetsdata | GND **·** LCCN
 |
Havna i Jensesundet på Vestre Bolærne
**Vestre Bolærne** er den vestligste av de tre største øyene i øygruppa Bolærne i Færder kommune. Øya har et areal på 0,425 km².

Det høyeste punktet på Vestre Bolærne er 50 meter over havet. På denne åsen er det ei gravrøys fra bronsealderen/jernalderen som har status som freda kulturminne.

Vestre Bolærne var den siste av øyene i øygruppa som ble frikjøpt fra Forsvaret. Fram til dette fungerte den som lager, og hadde over 20 000 m² med haller og tunneler sprengt inn i fjellet. Øya eies nå av Færder kommune. Den har omfattende bebyggelse, som hovedsakelig er leid ut til næringsvirksomhet og allmennyttige aktiviteter. Langs Jensesundet nordøst på øya er det havn og spaservei og en rekke bygninger som ble oppført av Forsvaret. Kalveenga, som også befinner seg nordøst på øya, har gode bade- og teltmuligheter. Det er merka kyststi rundt øya.

Fiskeri- og kystdepartementet etablerte 19. september 2006 fire bevaringsområder for hummer på Skagerrakkysten, ett av disse ligger ved Vestre Bolærne.

Referanser
----------

1. 1 2  Nøtterøy kommune – Vestre Bolærne Arkivert 21. oktober 2013 hos Wayback Machine.
2. ↑  Vestfoldkart
3. ↑  «Vestre Bolærne». *Kulturminnesøk*. Riksantikvaren – Direktoratet for kulturminneforvaltning.
4. ↑  «Arkivert kopi». Arkivert fra originalen 1. juni 2015. Besøkt 17. januar 2015.  Fiskeridirektoratet

|  |  |
| --- | --- |
| Oppslagsverk/autoritetsdata | Sentralt stedsnavnregister
 |
***Trapper John, M.D.*** er en TV-serie og en spin-off fra filmen og TV-serien *M\*A\*S\*H*. Den ble sendt på den amerikanske TV-kanalen CBS fra 23. september 1979 til 4. september 1986. «Trapper John» McIntyre er i serien lege 28 år etter at han hadde forlatt *MASH*-enheten 4077. I serien jobber «Trapper» som sjefskirurg på San Francisco Memorial Hospital. I denne reinkarnasjonen ble «Trapper» spilt av Pernell Roberts (som for de fleste er bedre kjent som en av brødrene i western-serien Bonanza).

En av de andre karakterene i serien er doktor George Alonzo «Gonzo» Gates, som ble spilt av Gregory Harrison. «Gonzo» er en mann som nettopp har returnert til USA etter å ha tjenestegjort i en MASH-enhet under Vietnamkrigen, og er mye slik «Trapper» hadde vært tidligere.

I serien har «Trapper» blitt noe vennligere med årene og er en mer integrert del av samfunnet i motsetning til tidligere. Til slutt begynner også hans sønn «J.T.» å jobbe på sykehuset. TV-serien er tildels en komedie, men håndterer også alvorligere emner som for eksempel aids.

Juridisk sett er TV-serien ansett som en spin-off fra filmen *MASH* og ikke fra TV-serien *M\*A\*S\*H*. Årsaken til dette er en domsavsigelse etter at produsentene av TV-serien *M\*A\*S\*H* mente den var en spin-off fra deres TV-serie og forlangte royalties. Dommeren mente imidlertid at serien er spin-off fra filmen og TV-produsentene fikk ikke en krone.

Eksterne lenker
---------------

* Finest-Kind.net – *M\*A\*S\*H* nettside med info om blant annet *Trapper John, M.D.*


| * v
* d
* r
*M\*A\*S\*H* |
| --- |
| Film: | 
* *MASH*
* Forskjellene mellom boka, filmen og TV-serien M\*A\*S\*H
* «Suicide Is Painless»

 |
| TV-serie: | 
* *M\*A\*S\*H*
	+ Episoder: Sesong 1
	+ 2
	+ 3
	+ 4
	+ 5
	+ 6
	+ 7
	+ 8
	+ 9
	+ 10
	+ 11; siste episode; gjesteopptredener
* *Trapper John, M.D.*
* *AfterMASH*
* *W\*A\*L\*T\*E\*R*

 |
| Hovedroller: | 
* Hawkeye Pierce
* Trapper John McIntyre
* B.J. Hunnicutt
* Henry Blake
* Sherman T. Potter
* Frank Burns
* Margaret Houlihan
* Charles Winchester
* Radar O'Reilly
* Father Mulcahy
* Maxwell Klinger

 |
| Andre roller: | Se Rollefigurer i M\*A\*S\*H |
| Bøker: | 
* *M\*A\*S\*H*
* *MASH: A Novel About Three Army Doctors*
* *M\*A\*S\*H Goes to Maine*

 |
Filmfestivalens logo i en isblokk i Kungsträdgården den 21. november 2009
**Stockholms filmfestival** eller **Stockholm International Film Festival** er en årlig filmfestival i Stockholm etablert i 1990. Festivalen drives av en ideell organisasjon med samme navn, med støtte fra Stockholms läns landsting, Stockholms stad og Svenska Filminstitutet.

Stockholms filmfestival finner sted i november hvert år og viser da rundt 180 filmer. Festivalen vil fremheve unge og uetablerte filmskapere. I snitt var hver tredje film på festivalen i 2011 regissert av en debutant, og kun regissører som har regissert maks to filmer tidligere får delta i konkurransene. Festivalen har også et mål om å løfte frem kvinnelige regissører, og i 2011 var 26 % av filmene regissert av kvinner. Det er også innstiftet et langfilmstipend på fem millioner kroner rettet mot kvinnelige regissører som befinner seg i begynnelsen av sin karriere.

Historie
--------

Festivalen ble etablert i 1990 av Ignas Scheynius og Kim Klein sammen med nåværende festivalleder Git Scheynius. Den første festivalen varte over fire dager, og åpningsfilmen var «Wild at Heart» av David Lynch.

Filmfestivalen ble den første nordiske filmfestivalen som ble autorisert av FIAPF (*Federation of Film Producers Associations*). Samtidig fikk festivalen godkjennelse for å ha en internasjonal kritikerjury fra FIPRESCI (*Fédération Internationale de la Presse Cinématographique*).

I 1991 ble festivalen utvidet til å gå over 10 dager, og ekstravisninger ble holdt gjennom hele året. I kulturhovedstadsåret 1998 ble det gjennomført visninger på Stockholms centralstation og det ble innført en ny bolk for asiatisk film.

I 1999 ble beslutningen tatt om å drive og vise filmer på kinoen Skandia sammen med blant andre SF Bio. I 2000 ble ungdomsprosjektet Junior startet, en egen festival for unge filminteresserte mellom 6 og 16 år.

Referanser
----------

1. ↑  «Om oss». *Stockholms filmfestival*. Arkivert fra originalen 20. oktober 2011. Besøkt 21. oktober 2011.
2. ↑  «Stockholms Filmfond». *Stockholms Filmfestival*. Arkivert fra originalen 17. oktober 2011. Besøkt 21. oktober 2011.
3. ↑  Historik Arkivert 29. november 2009 hos Wayback Machine. Stockholms filmfestival

Eksterne lenker
---------------

* (en) Offisielt nettsted Rediger på Wikidata

* (en) Stockholms Filmfestival – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF
 |
**Vestre Grimevann** er en innsjø i Stigselvvassdraget i Lillesand kommune i Agder fylke. Innsjøen ligger 43,6 meter over havet og har et areal på 1,6 kvadratkilometer. Nedbørsfeltet er 21 kvadratkilometer. Årlig tilsig er 19 millioner kubikkmeter.

Vestre Grimevann har ingen hovedinnløp, siden det er en sidegren av selve vassdragsstrengen, men flere mindre innløp. De viktigste er Dalebekk, Fiskebekk fra Øvre Fjellvann, Froholtbekken, Fossbekk og Budalsbekken fra Budalstjønna. Vestre Grimevann er forbundet med Østre Grimevann via en kanal som ble gravd ut på 1880-tallet. Kanalen er vannets utløp.

Vannet er rikt på fisk – det er seks forskjellige fiskeslag i Vestre Grimevann: ørret, abbor, røye, lagesild, ål og trepigget stingsild. På 1960 og 70-tallet ble flere av fiskeartene; ørret, røye og lagesild nesten utryddet på grunn av sur nedbør. I tiårene som fulgte gjennomførte Grimevann fiskelag et omfattende redningsprosjekt med innsjøkalking, bekkekalking og utsetting av stedegen fisk. Alle fiskestammene er i dag rehabilitert.

Informasjon om fritidsfiske og fiskekort finnes på nettsiden til Grimevann fiskelag. Sportsfiskeforeningen Skitt fiske har gode råd om fiske og fiskeplasser på sine nettsider.

Næringsgrunnlaget i området er skogbruk og jordbruk. Ved Vestre Grimevann ligger gårdsbrukene Tingsbekk, Froholt, Østre Grimenes, Øvre Grimenes og Vestre Buene. Vannet har vært en viktig ferdselsvei siden de første bosetninger ble etablert her allerede i folkevandringstiden.

Vannet ligger i et populært turområde og benyttes mye for rekreasjon, som bading, fisking og kanopadling. Populære utfluktsmål er Budalen, Synningtangen (Bjørketangen), Bukilen, Byttingsholmen og Beints kjøkken på Bærholmen.

Vestre Grimevann ble i 1993, sammen med resten av Stigselvvassdraget, vernet mot regulering og kraftutbygging gjennom Verneplan IV for vassdrag. (NVE kaller vassdraget Grimeelva.) Verneforskriftene er gitt i Forskrift om rikspolitiske retningslinjer for vernede vassdrag.

Vestre Grimevann, sammen med Østre Grimevann, er drikkevannsreservoar for Lillesand kommune.

Etymologi: Tilsvarende opprinnelse som Grimenes.

Referanser
----------

1. 1 2 3  «NVE Atlas». *Vassdrag – Innsjødatabase.*  Norges vassdrags- og energidirektorat. Besøkt 23. mai 2015

Eksterne lenker
---------------

* Grimevann fiskelag
* Skitt Fiske Lillesand
* Salg av fiskekort: mittfiske.no
* Padle- og badetips: padleperler.no
* Padleguide: adrenaline.no
* Vassdragsplan for Stigselvvassdraget
* Lagesildbestanden i Vestre Grimevann: niva.no
* Kart med stedsnavn i Grimevannene
**Stockholms Observatorium** er i dag navnet på det astronomiske instituttet ved universitetet i Stockholm, men frem til 1. juli 1973 tilhørte Stockholms Observatorium Kungliga Vetenskapsakademien, KVA. Stockholms gamle observatorium ligger 18° 06′ 33,5″ øst for Greenwich.

I 1753 ble Stockholms Observatorium innviet i Stockholms gamla observatorium på Observatorielunden ved Odenplan. I 1931 flyttet Stockholms Observatorium til det nybygde Saltsjöbadens observatorium på grunn av at lysforurensingen ble for forstyrrende ved Observatorielunden.

I 2001 ble observatoriet flyttet på nytt, denne gang til det nybygde AlbaNova rett nord for Roslagstull: nå hadde lysforurensingene i Saltsjöbaden blitt for høye, og instrumentene hadde blitt foreldet – dagens astronomer reiser til avsidesliggende fjelltopper for å gjøre sine observasjoner, og Sverige har en del av teleskoper både på Kanariøyen La Palma og i Chile. Dagens astronomi domineres dessuten av astrofysikken, og da er det en fordel om institusjonen for astronomi ligger nær institusjonen for fysikk, slik det gjør i AlbaNova.

Kilder
------

* Historikk over Stockholms observatorium

Eksterne lenker
---------------

* Offisielt nettsted


|  |  |
| --- | --- |
| Portalikon | Portal:Astronomi  |
| Portalikon | Portal:Sverige  |

Portaler: Astronomi | Sverige

|  |  |
| --- | --- |
| Oppslagsverk/autoritetsdata | Nationalencyklopedin
 |
Minnestein over Hans Lind i Andenes sentrum
**Hans Oluf Lind** (født 1. september 1866 på Andenes, død 3. mars 1935 i Johannesburg, Sør-Afrika) var en norsk dikter, kjent for diktsamlinga *Nordlandsviser*, som kom ut i 1910.

Lind vokste opp på Andenes. Da han var ni år gammel døde moren, og to år senere døde også faren. Dermed ble Hans og de seks søsknene satt bort, og Hans kom til handelsmann Johan Ellingsen i Hovden i Bø. Etter at han var konfirmert, tok han middelskolen på Lillehammer, og arbeidet så som handelsbetjent på Breistrand i Øksnes og i Henningsvær.

Etter noen års opphold i USA fra rundt 1890, der han jobbet på en fabrikk for landbruksmaskiner i Chicago, dro han i 1898 til Sør-Afrika. Han giftet seg i Durban i 1901 med Johanna Bordewich, datter av kjøpmann Bordewich i Henningsvær. Fram til 1918 bodde han vekselvis i Oslo og i Sør-Afrika, der han jobbet i et gullgruveselskap i Johannesburg. Etter dette bodde han igjen i Oslo, og var kontorsjef i firmaet Wittusen & Jensen. I 1932 flyttet han og kona tilbake til Sør-Afrika, etter at døtrene deres allerede hadde flyttet dit. Hans Lind døde av tuberkulose i Johannesburg 3. mars 1935.

Hans Linds diktsamling *Nordlandsviser* ble skrevet på dialekt, vekselvis fra forskjellige deler av Nordland. Den skildrer folkeliv og arbeidsliv, særlig under vinterfisket etter skrei. Den første utgaven kom ut i 1910, og diktsamlinga er blitt gjenutgitt i 1936, 1958, og 1977. I den siste utgaven er flere av diktene tonesatt, blant annet av komponisten Ketil Vea. Denne utgaven er illustrert av Karl Erik Harr. I 1999 ga Dag Kajander ut CD-en *Feskarliv anno 1900* med 15 av Hans Linds viser med Kajanders musikk.

*Nordlandsviser* var den eneste boka Hans Lind fikk utgitt, men han hadde også enkelte dikt og fortellinger på trykk i blader og årsskrift. Han etterlot seg manuskript til flere romaner.

Kilder
------

* Andøy Historielag: Hans Lind (skrevet av Tormod Nordeng)
* Artikkel i *Fylkesleksikon*, Nordland fylkeskommune Arkivert 8. april 2017 hos Wayback Machine.
* Artikkel i leksikonet Allkunne

  

Portal: Litteratur

|  |  |
| --- | --- |
| Oppslagsverk/autoritetsdata | Store norske leksikon **·** Lokalhistoriewiki **·** VIAF **·** GND **·** LCCN **·** ISNI
 |
**Myndighetsperson** er i daglig tale å forstå som en embetsmann, høyere offentlig tjenestemann eller politiker som i egenskap av funksjon eller verv kan utøve myndighet på vegne av staten, fylkeskommunen eller kommunen.

Noen former for myndighet kan i praksis delegeres slik at enhver betrodd ansatt kan settes til å utøve begrenset myndighet i forhold til sitt saksområde. Dette gjelder vanlig for såkalt tilsynsmyndighet som kystvakt, tollvesen, helsetilsyn, bygningskontroll, arbeidstilsyn m.fl.

Sterkere former for myndighetsutøvelse krever ofte medvirkning fra for eksempel politiet eller domstolene.

Begrepet benyttes i en mer innsnevret betydning om medlem av statsledelsen, som medlem av Kongehuset, Storting, regjering eller Høyesterett.

Politiets sikkerhetstjeneste har i Norge et særlig ansvar for å forebygge og etterforske trusler mot medlemmer av statsledelsen, inkludert tilsvarende representanter for andre land, så som statsoverhoder eller ambassadører. I denne oppgave kan tjenesten benytte seg av særskilte metoder, jfr. politiloven § 17 d og straffeprosessloven § 222 d annet ledd.
**Hans Hansen Lindenov** til Gavnø (født 25. mars 1616 på Gavnø, døde 29. mai 1659 i København) var dansk riksråd.

Han var sønn av Hans Johansen Lindenov (død 1642) og Lisbeth Sophie Rantzau. 

I 1635 ble han hoffjunker og året efter kammerjunker. Like før var han blitt forlovet med Elisabeth Augusta Christiansdatter, datter av Christian IV og Kirsten Munk. De ble gift 27. oktober 1639 på Københavns slott, og samtidig forlot han hoftjenesten og fikk Kalundborg Len. 

I mai 1640 ble han medlem av riksrådet. Her sluttet han seg hverken til den ene eller andre av de rivaliserende fløyende rundt Corfitz Ulfeldt eller Hannibal Sehested, men i alle fall fra den tiden da Christian IV fengslet Kirstine Munk på Boller slott 1646 brakte de fleste av hans svigersønner i opposisjon, var det også slutt med vennskapet med kongen. Likevel fikk han ved hjelp av Hannibal Sehested tildelt en årlig pensjon av de norske inntekter i 1647.

Under mellomregjeringen etter Christian IVs død arbeidet han ivrig for anerkjennelsen av kongens ekteskap med hans svigermor. Han ble slått til ridder ved Frederik IIIs kroning i november 1648. Da svogerpartiet falt, mistet han i 1650 sin pensjon; men da Hannibal Sehested og Corfits Ulfeldt ble styrtet året etter, bøyde han seg for makten. Hans anseelse var imidlertid over, han hadde den kun på grunn av sitt ekteskap, dette betydde nå ikke noe. 

Hans huslærer, Carl von Køhlen, klaget han inn for kongen. En annen av hans tjenere, som sto i forbindelse med læreren, og som ble pågrepet i København, ble han nektet å få utlevert. 

Han var i konstant krangel med Kirstine Munk. Hun hatet ham på grunn av pengekravene han stilte henne og fordi han arbeidet for sønnen Valdemar Christians forsoning med kongen. En av hennes døtre, Hannibal Sehesteds hustru Christiane, ga ham skylden for å ha ergret moren til døde. 

I 1658 byttet han Kalundborg Len med St. Knuds Kloster i Odense, men oppholdt seg under beleiringen av København i 1659 i hovedstaden, hvor han døde. 

Han var far til Sophie Amalie Lindenov.

Kilder
------

* Dansk biografisk leksikon

Portal: Danmark

|  |  |
| --- | --- |
| Oppslagsverk/autoritetsdata | Dansk biografisk leksikon
 |
**Hans Laurids Sørensen** (født 13. august 1901, død 14. november 1974) var en dansk sportsutøver som deltok under de olympiske leker 1920 i Antwerpen.

Sørensen vant en olympisk sølvmedalje i turn under OL 1920 i Antwerpen. Han var med på det danske laget som kom på andreplass i lagkonkurransen i turn svensk system foran Sverige. Det var tre lag fra tre nasjoner med totalt 73 turnere som deltok i konkurransen. Sverige vant med 1363,833 poeng foran Danmark 1324,833 og Belgia på tredje og siste plass med 1324,833 poeng.

OL-medaljer
-----------

* 1920 Belgias flagg Antwerpen – Sølv Sølv i turn, lagkamp svensk system (Danmark)

Eksterne lenker
---------------

* (en) Hans Laurids Sørensen – Olympedia Rediger på Wikidata

* (en) Hans Laurids Sørensen – Sports-Reference (OL-resultater – arkivert) Rediger på Wikidata

* (en) Hans Laurids Sørensen – databaseOlympics.com (arkivert) Rediger på Wikidata

Portal: Danmark

|  |  |
| --- | --- |
| Oppslagsverk/autoritetsdata | Prabook
 |
**Fag** er et lånord fra nedertysk *vak*, som i nordiske språk betegner et *avgrenset felt*, i bygninger feltet mellom søyler eller stendere (stolper) i bindingsverk eller staver i fagverk.

I bygningsfag betegnet ordet «vindusfag» tidligere et helt vindu med to rammer innenfor et *fag* i veggen, både i bindingsverk, murverk eller lafteverk. Opprinnelsen er dansk bindingsverk, der et *fag* betegner mellomrommet mellom to *bindinger*, som er grunnenheten i et tradisjonelt hus av bindingsverk og består av to stolper, en tverrbjelke og et par sperrer. Et fag med vindu var da et «vindusfag», og ordet ble på norsk brukt også om ett vindu uansett byggemåten. I eldre branntakster oppgis alltid antall «fag vinduer», som da betyr antall vinduer, med ordet *fag* som overflødig tillegg. I nyere norsk bygningsterminologi betegner ordet et *vindusfelt tilsvarende en vindusramme*.

I gotisk katedralarkitektur inneholdt faget et triforium og et klerestorium med vinduer.

Innen lagerhåndtering er termen «fag» underordnet «korridor» (gang) og overordnet «plukk» (hylle)

Ordet betegner også et *avgrenset menneskelig virkefelt, ervervsområde eller studium*. Derav ord som *fagfolk* og fagforening m.fl.

Referanser
----------

1. ↑  Roede, Lars: *Byen bytter byggeskikk*. Oslo, AHO 2001. S. 384: Bindingsverkstermer.
2. ↑  Gunnarsjaa, Arne: *Arkitekturleksikon*. Abstrakt forlag AS, 1999.

Litteratur
----------

* Ahlstrand, Jan Torsten.; *Arkitekturtermer*. Lund: Studentlitteratur, 1976, ISBN 91-44-02852-0
* Gunnarsjaa, Arne: *Arkitekturleksikon*. Oslo, Abstrakt forlag AS, 1999, ISBN978-82-7935-197-9
**Tensio AS** (stiftet 30. april 2019 som *Nettholding AS*) er Norges nest største nettselskap etter Elvia, som har regionansvaret for strømforsyningen til 250 000 kunder i hele Trøndelag. Selskapet ble til etter en sammenslåing av *NTE Nett* og *TrønderEnergi Nett*. Selskapet har administrasjonssenter på Stjørdal, eies av Nord-Trøndelag Elektrisitetsverk (40 %), TrønderEnergi (40 %) og KLP (20 %), og har datterselskapene **Tensio TN** i Steinkjer og **Tensio TS** i Trondheim.

Datterselskap
-------------

### Tensio TN

**Tensio TN AS**, tidligere **NTE Nett AS** (stiftet 26. august 2005 som *Nord-Trøndelag Elektrisitetsverk Nett AS*), har driftsansvaret for regional- og distribusjonsnettet i konsesjonsområdet til Nord-Trøndelag Elektrisitetsverk, fra Stjørdal i sør til Namsskogan i nord.

### Tensio TS

**Tensio TS AS**, tidligere **TrønderEnergi Nett AS** (stiftet 2. juni 1997), drifter og vedlikeholder strømnettet i den sørlige delen av Trøndelag, med hovedkontor i Trondheim.

Norges vassdrags- og energidirektorat har gitt selskapet konsesjon til å eie og drive overføringsnett for elektrisk energi i 15 kommuner i Sør-Trøndelag.

TrønderEnergi hadde totalt 6 585 km kabel, 4 748 km luftlinje og 110 km sjøkabel før sammenslåingen.

Referanser
----------

1. ↑  TrønderEnergi Nett og NTE Nett blir Tensio. *KraftNytt*. besøkt 9. februar 2019.
2. ↑  Brostrøm, Øyvind (30. oktober 2019). «TrønderEnergi Nett og NTE Nett blir Tensio». Sør-Trøndelag. Besøkt 15. april 2022.
3. ↑  «Fra nyttår får du strømregning fra Elvia». Tensio. Besøkt 15. april 2022.
4. ↑  «Om oss». Tensio TN. Besøkt 15. april 2022.
5. ↑  «Om selskapet». TrønderEnergi Nett.

Eksterne lenker
---------------

* (no) Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | Brønnøysundregistrene
 |
**Cassius Fadlabi** (født 10. oktober 1975) er en norsk-sudansk kunstner, skribent og performer bosatt i Oslo. Fadlabi er oppvokst i Khartoum, Sudan. Fra 2003 har han bodd i Norge. Han er utdannet ved Kunstakademiet i Oslo (KHiO), Al-Neelain University i Khartoum og Sudan University of Science and Technology. Til daglig driver han Kartohum Contemporary Art Center i Oslo sammen med Karin Erixon.

Bakgrunn og arbeid
------------------

Fadlabis første utstilling var på Goethe Instituttet i Khartoum, 1998. I 2008 var han med på å etablere utstillingskonseptet *One Night Only*, en kunstnerdreven plattform i Oslo som presenterte en kunstner hver mandag.

Fadlabi er kjent for sin fremføring av diktet «Naomi» under minnemarkeringen i Oslo 22. juli 2012 rett før Karpe fremførte sangen «Påfugl».

I 2014 presenterte Fadlabi og Lars Cuzner kunstprosjektet *European Attraction Limited*. De gjenopprettet *Kongolandsbyen*. Den originale Jubileumsutstillingen på Frogner 1914 var en menneskelig menasjeri som viste fram åtti senegalesiske kvinner, menn og barn under primitive forhold til allmenn beskuelse og fornøyelse i flere måneder. I mai 2014, som en del av grunnlovsjubileet i 1914, åpnet Fadlabi og Cuzner en rekonstruksjon av utstillingen. De utfordret originalutstillingen, især at Norge hadde hatt en utstilling med menneskelig menasjeri med tilskuere.

Fadlabi har hatt verk utstilt blant annet på Sharjah Biennial 11, Bergen Assembly, Museet for Samtidskunst (Oslo), Kunsthall Oslo, Unge Kunstneres Samfund (Oslo), Munchmuseet i bevegelse (Oslo), NY Art Book Fair (New York), Performa 15 (New York), Temporary Gallery (Köln), Nile Sunset Annex (Kairo), Al Riwaq (Manamah), The Saudi Arts Council (Jeddah), Darat Al Funun (Amman), Townhouse (Kairo), Survival Kit (Riga) og Chroma Zone (Saint Paul, Minnesota).

Referanser
----------

1. ↑  «One Night Only Gallery». *www.onogallery.com*. Besøkt 28. mai 2023.
2. ↑  Bjørnstad, Malini Gaare (22. juli 2012). «- Jeg så bare datteren min for meg da jeg sto på scenen». *dagbladet.no* **(norsk)**. Besøkt 28. mai 2023.
3. ↑  «"European Attraction Limited"». *KORO*. Besøkt 28. mai 2023.
4. ↑  Graatrud, Gabrielle (15. mai 2014). «Kongolandsbyen åpnet». *NRK*. Besøkt 28. mai 2023.
5. ↑  Fadlabi, Mohamed Ali; Cuzner, Lars (5. april 2014). «Monumental feilrepresentasjon». *dagbladet.no* **(norsk)**. Besøkt 28. mai 2023.

Eksterne lenker
---------------

* (en) Fadlabi på Internet Movie Database Rediger på Wikidata
* (en) Fadlabi offisiell side Arkivert 8. juli 2019 hos Wayback Machine.

  


|  |  |
| --- | --- |
| Oppslagsverk/autoritetsdata | KulturNav
 |
**Stockmans hammer** er en pris opprettet av Stiftelsen Byggfag i 2005 for varsling og ytringsfrihet i arbeidslivet. Prisen er på kr. 25 000 samt et diplom og en hammer i sølv. Hensikten med prisen er å styrke ytringsfriheten for ansatte i norsk arbeidsliv generelt og i byggebransjen spesielt. Den første prisvinneren Pawel Motyka og hans polske kolleger varslet om og avslørte sosial dumping og ulovlige kontrakter i forbindelse med byggingen av Operaen i Bjørvika.

Prisvinnere
-----------

* 2014 Siri Gedde-Dahl og Einar Haakaas for sitt arbeid for ytringsfrihet og mot økonomisk kriminalitet og korrupsjon.
* 2013 Fran Almonte og Claudio Espinoza for å avdekke forholdene ved Coops lager på Gardermoen
* 2012 Ingen utdeling.
* 2011 Sykepleier Oline Lothe Hesselberg (Adecco-saken)
* 2010 Sykepleier Gjertrud Hannasvik (Venteliste-saken)
* 2008 tømrer Peter Heydorn
* 2007 Ingen utdeling
* 2006 rørlegger Ignacy Nieznaj og klubbleder Helge Larsen
* 2005 tømreren Pawel Motyka

Andre varslerpriser
-------------------

Den tidligere Siemens-ansatte og varsleren Per-Yngve Monsen mottok i 2008 Fritt Ords pris for at han varslet om urettmessige faktureringer knyttet til offentlige oppdrag. Det het i begrunnelsen juryen at «varslingen har medført store personlige belastninger, og Monsen har i denne situasjonen utvist mot og utholdenhet.» Monsen mottok også Zola-prisen i 2007.

Fra Ibsens' folkefiende
-----------------------

Navnet «Stockmanns hammer» refererer til hovedpersonen Dr Thomas Stockman i Henrik Ibsens stykke «En folkefiende (1882)». I skuespillet oppdager badelege Stockmann forurensning i det lokale badeanlegget og varsler allmennheten om det. Han blir møtt med represalier. Men i stedet for å flykte fra byen, bestemmer han seg for å bli og kjempe for sannheten. Ibsen konkluderer med at «den sterkeste mann i verden, det er han som står mest alene».

Se også
-------

* Varsler
* Fritt Ord
* Zola-prisen

Referanser
----------

1. ↑  «Vedtektene for Stockmanns Hammer» (PDF). Arkivert fra originalen (PDF) 16. januar 2014. Besøkt 16. januar 2014.
2. ↑  Ny Tid 30.06.2006 Pawel Motyka Arkivert 26. januar 2011 hos Wayback Machine.
3. ↑  Bygg.no 23.12.13: Varslere får pris etter å ha avdekket sosial dumping
4. ↑  «Fritt Ords pris». Arkivert fra originalen 24. november 2010. Besøkt 18. oktober 2010.

Eksterne lenker
---------------

* Stiftelsen Byggfag
* Facebook: Stockmans hammer
Tentpeggingutøver i aksjon
**Tentpegging** er en hestesport med opprinnelse i India der rytteren med hesten i galopp skal treffe et mål festet i bakken med en lanse eller et sverd. Opprinnelig var målet en teltplugg festet i bakken. Idretten utøves individuelt eller som lagsport.

I 1982 anerkjente Olympic Council of Asia tentpegging som disiplin ved Asialekene arrangert i New Delhi og det er deretter avholdt internasjonale konkurranser i flere land. Det internasjonale hestesportsforbundet, Fédération Equestre Internationale, anerkjenner tentpegging som en regional disiplin. Idretten er siden 1994 internasjonalt organisert i International Equestrian Tentpegging Association.

Referanser
----------

1. ↑  Kristin Vangen: Tentpegging - En indisk hestesport med stor popularitet Arkivert 22. juni 2006 hos Wayback Machine. , Oslo og Akershus Fjordhestlag, 9. januar 2004.
2. ↑  Tent Pegging Arkivert 1. april 2012 hos Wayback Machine. Fédération Equestre Internationale.

Eksterne lenker
---------------

* International Equestrian Tentpegging Association
**Fader War** var et hardcore punk band fra Bergen. De eksisterte i tidsperioden 1981-82. Navnet er et ordspill på bønnen Fader vår.

Historie
--------

*Fader War* er mest kjent for sine bidrag på samlealbumet Ingenting for Norge. 

Med bakgrunn i en feilaktig artikkel om norsk punk som sto på trykk i den amerikanske fanzinen Maximum RocknRoll #12, mars 1984 verserte det rykter og historier i utlandet om at Fader War også hadde gitt ut en 7" i tillegg til låtene på *Ingenting for Norge*. En slik 7" fra den perioden Fader War var et aktivt band eksisterer definitivt ikke. Men i 2006 ble Fader War sine låter fra *Ingenting for Norge* bootleget (antageligvis i USA) og gitt ut som en 7"EP med tittelen *Norway Hardcore 1982*.

Fader War sin låt *Religiøs terror* har blitt covret av bl.a. det japanske bandet Disclose, på deres *Apocalypse Continues* EP (2004). Dette har bidratt til å gi Fader War et publikum utenfor Norges grenser.

Svart Framtid fra Oslo hadde også en låt med navn *Religiøs terror* men det er en helt annen låt enn Fader War sin.

Robert Isdal var også trommeslager i bl.a. Alle Tiders Duster og The Aller Værste!.

Medlemmer
---------

* Robert «Robbe» Isdal – trommer
* John «Steven» Stephen Keogh – vokal (død 2006)
* Stein Vang – bass
* Frank A. Østrem – gitar

Diskografi
----------

### Samlealbum

* *Ingenting for Norge* (1982) – LP (Dødsbra Plater)
	+ Bare en jævel
	+ Levende begravd
	+ Religiøs terror
	+ Kan du se de?
	+ På fest hos Jesus

### Bootlegs

* V/A – *Killed by Hardcore #2* LP
	+ Religiøs terror

* *Norway Hardcore 1982* 7" EP
	+ Bare en jævel / Levende begravd / Religiøs terror / Kan du se de? / På fest hos Jesus

Referanser
----------

1. ↑  «Kill From The Heart». Arkivert fra originalen 18. august 2007. Besøkt 11. mars 2008.

Eksterne lenker
---------------

* (en) Fader War på Discogs Rediger på Wikidata

* (en) Fader War på MusicBrainz Rediger på Wikidata

* (no) Fader War på Rockipedia Rediger på Wikidata

|  |  |
| --- | --- |
| Oppslagsverk/autoritetsdata | Rockipedia **·** BIBSYS **·** VIAF **·** MusicBrainz **·** Discogs
 |
Fasadetekst mot Hornsgatan
**Stockholms stadsmuseum**, ofte forkortet *Stadsmuseet*, er et museum i Stockholm som registrerer, dokumenterer, samler og presenterer materiale relatert til Stockholms historie. Museet holder til i Södra stadshuset ved Ryssgården på Södermalm og huser permanente og midlertidige utstillinger.

Stadsmuseet ble grunnlagt i 1937 og åpnet for publikum i 1942. I dag er det Sveriges største kommunale museum. Det forvalter samlinger som består av blant annet 300 000 gjenstander, 20 000 kunstverk og 3 millioner fotografier.

Stadsmuseet arrangerer også byvandringer, forelesninger, teaterforestillinger o.l. I *Faktarummet* kan besøkerne søke blant museets bilder, kart, litteratur og informasjon om byens bebyggelse. Museet driver også kafé og en museumsbutikk.

Eksterne lenker
---------------

* (sv) Offisielt nettsted Rediger på Wikidata

* (en) Stockholms stadsmuseum – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Nationalencyklopedin **·** VIAF **·** LCCN **·** ISNI
 |
**Roatán** er en øy som ligger blant Islas de la Bahía departmentet i Honduras. Roatán er den største av øyene i øygruppen og er 60 km lang og mindre enn 8 km bred på det bredeste. Den ligger plassert i mellom de to øyene Útila og Guanaja. Roatán var tidligere kjent ved navnene Ruatan og Rattan.

Øya består av to kommuner, Jose Santos Guardiola (oppkalt etter en tidligere president av Honduras) i øst og Roatán i vest, som også inkluderer øygruppen Cayos Cochinos. Den største bosettingen på Rotán er Coxen Hole, som er den viktigste bosetningen i kommunen Roatán. Andre landsbyer er French Harbour, West End, og Oak Ridge (som er den viktigste bosetningen i kommunen Jose Santos Guardiola). 

Roatán ligger ved det mesoamerikanske barriererevet som er det største barriererevet i Det karibiske hav og det nest største i verden etter Great Barrier Reef i Australia.

Turisme er den viktigste inntektskilden i Roatán. Fiske er også en viktig inntektskilde på øya.

Eksterne lenker
---------------

* *Artikkelen har ingen egenskaper for offisielle lenker i Wikidata*

  


|  |  |
| --- | --- |
| Oppslagsverk/autoritetsdata | GeoNames
 |